Sòng Rénzōngs keiserinne Cisheng Guangxian, her sammen med to tjenere.
**Keiser Rénzōng av Sòng** (kinesisk: 宋仁宗; hanyu pinyin: *Sòng Rénzōng*; født 30. mai 1010, død 30. april 1063), født **Zhào Zhēn** (趙禎), var den fjerde keiser av det kinesiske Nordlige Song-dynastiet fra 1022 til 1063.

Liv og virke
------------

### Bakgrunn

Han var en av sønnene til den tidligere keiseren, Zhenzong. Til tross for sin lange regjeringsperiode på over 40 år, er ikke Rénzōng særlig kjent som en Kinas keisere. 

### Virke

Rénzōngs tid markerte høydepunktet for Sòngs innflytelse og makt, men også begynnelsen på dynastiets langvarige tilbakegang, som kom til å vare de neste 150 årene. 

En mulig årsak til Sòngs tilbakegang er tolkningen av sin egen utenrikspolitikk. Sòng-dynastiets offisielle politikk på denne tiden var pasifistisk, som førte til at militæret ble svekket. Xixia-riket brukte svekkelsen til sin fordel og utkjempet en begrenset krig mot Sòng nær grenseområdene i nordvest. 

Da Rénzōng kom til makten utstedte han dekreter om å styrke militæret, og han brukte også mye ressurser på bestikkelser til Liao-dynastiets regjering, siden landet var en fiende av Xixia som han håpet kunne sikre sikkerheten til Sòng-Kina. 

Denne politikken kom til å koste Sòng mye. Skattene ble økt og bøndene levde i en varig fattigdom. Dette førte til organiserte opprør over store deler av landet, og dermed til at regjeringen mistet mye makt. 

Rénzōng døde av sykdom i 1063, femtito år gammel, og hadde ingen arvtager. Hans tempelnavn (Rénzōng), betyr "Humane forfader."

### Æranavn

Hans lange herskerperiode ble inndelt i hele ni æranavn:

* 1023-1032 : Tiansheng (天聖)
* 1032-1033 : Mingdao (明道)
* 1034-1038 : Jingyou (景祐)
* 1038-1040 : Baoyuan (寶元)
* 1040-1041 : Kangding (康定)
* 1041-1048 : Qingli (慶曆)
* 1049-1054 : Huangyou (皇祐)
* 1054-1056 : Zhihe (至和)
* 1056-1063 : Jiayou (嘉祐)

Hans mausoleum er i gravkomplekset for det nordlige Song i Gongyi.

Legende
-------

1300-tallsverket *Fortellinger fra myrlandet*, et eventyrlig røverepos med en rekke tråder til virkeligheten ble de første 23 år av Renzongs styre kjent som «de tre overflods era». Men den ble etterfulgt av en stor pestilens omkring år 1048 som desimerte folketallet kraftig. Det var bare bønnene til taoistenes «Guddommelige Læremester» som fikk pesten til å slippe taket til slutt. Den keiserlige emissar som var blitt sendt til «den guddommelige læremesters» kloster trådte skjødesløst inn i «Undertrykkelse av Demonene-hallen», i den tro at historiene om demoner var en bløff for å narre godtroende mennesker.

Referanser
----------

1. 1 2 3 4 5 6 7 8 9 10 11 12 13 14   China Biographical Database[Hentet fra Wikidata]
2. ↑  Shi Nai'an and Luo Guanzhong, translated by Sidney Shapiro (1993). *Outlaws of the Marsh (Volume I, Chapter 1)*. Foreign Languages Press, Beijing. ISBN 7-119-01662-8.

Eksterne lenker
---------------

* (en) Emperor Renzong of Song – kategori av bilder, video eller lyd på Commons Rediger på Wikidata


|  |  |  |
| --- | --- | --- |
| Forgjenger:**Zhenzong** | **宋朝皇帝Keiser av Kina (Song-dynastiet)**(24. mars 1022–30. april 1063) | Etterfølger:**Yingzong** |

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Geni **·** VIAF **·** LCCN **·** ISNI **·** NLA
 |